**Ministru kabineta noteikumu projekta „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Spēkā esošajos Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai” (turpmāk – noteikumi Nr.1524) ir noteikti valsts atbalsta pasākumi lauksaimniecības attīstībai, valsts atbalsta apmērs, piešķiršanas kritēriji un kārtība 2014.gadam.2014.gadā Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 9 147 352 *euro*.Pēc Lauku atbalsta dienesta sniegtās informācijas, 2014.gadā paliek neapgūts finansējums šādos atbalsta pasākumos:1) biškopības nozares attīstībai – 10 073 *euro*;2) dalībai pārtikas kvalitātes shēmās – 172 219 *euro*;3) kooperācijas attīstībai – 20 084 *euro*.Savukārt valsts finansējuma deficīts ir izveidojies:1) ciltsdarba pasākumiem liellopu gaļas ražošanas nozarē – 55 931 *euro*;2) dzīvnieku līķu savākšanai, transportēšanai, pārstrādei un likvidēšanai – 131 964 *euro* 3) apdrošināšanas polišu iegādes izdevumu segšanai – 14 482 *euro*;Lauku atbalsta dienests, veicot norēķinus ciltsdarba pasākumā liellopu gaļas ražošanas nozarē, piemēroja proporcionālā samazinājuma koeficientu 0,65.Noteikumu projekta 1. un 2.punktā atbalsta pasākumam „Lopkopības attīstībai” un „Ciltsdarbam un dzīvnieku audzēšanai” palielinātas piešķirtās kopējās summas. Lai pēc iespējas pilnīgāk apgūtu 2014.gadam piešķirtās valsts atbalsta subsīdijas, noteikumu projekta 3.punktā svītrots finansējuma sadalījums pa atbalsta veidiem un par 55 931 *euro* palielināta piešķirtā atbalsta summa ciltsdarba pasākumiem liellopu gaļas ražošanas nozarē.Lai laikus nesavāktu dzīvnieku līķu dēļ neradītu draudus cilvēku un dzīvnieku veselībai, kā arī apkārtējai videi, noteikumu projekta 4.punktā par 131 964 *euro* ir palielināts finansējums dzīvnieku līķu savākšanai, transportēšanai, pārstrādei un likvidēšanai.Noteikumu projekta 5., 6. un 8.punktā atbalsta pasākumiem ir samazināts piešķirtais finansējums atbilstoši neapgūtajām summām. Tā kā atbalsta pasākumā „Dalība pārtikas kvalitātes shēmās” ir iesniegti vairāk nekā, 1430 iesniegumi un to administrēšana ilgst no kārtējā 1.novembra līdz nākamā gada februārim, Lauku atbalsta dienests norēķinus veiks nākamā gada janvārī.Dēļ pagājušās ziemas nelabvēlīgajiem klimatiskajiem apstākļus, šogad lauksaimnieki ļoti aktīvi apdrošina savus sējumus. Noteikumu projekta 7.punktā ir palielināts apdrošināšanas polišu izdevumu segšanai piešķirtais finansējums par 14 482 *euro*.Lai nodrošinātu noteikumi Nr.1524 7.1.apakšpunktā ietverto grūtībās nonākuša uzņēmuma kritēriju atbilstību spēkā esošajai grūtības nonākuša uzņēmuma definīcijai, kas iekļauta Eiropas Komisijas paziņojuma “Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai”, ar noteikumu projekta 9.punktu ir precizēts noteikumu Nr.1524 7.1.apakšpunks.Noteikumu projekta 10.punktā ir precizēta atsauce uz noteikumu Nr.1524 apakšnodaļu.Saistībā ar Latvijas prezidentūru Eiropas Savienības Padomē Latvijai starptautiskajā lauksaimniecības, pārtikas produktu un dārzniecības izstādē "*Internationale Grüne Woche Berlin – 2015*" ir nepieciešams sevi prezentēt kā partnerības valsti. Lai Latvija būtu godam pārstāvēta šajā starptautiskajā forumā, noteikumu projekta 11.punktā ar kopstenda organizēšanu un darbības nodrošināšanu saistītie administratīvie izdevumi ir noteikti 20 procentu apmērā no kopējās izdevumu tāmes summas.Atbalsta finansējums ir pārdalīts, nepārsniedzot noteikumos Nr.1524 piešķirto valsts atbalsta kopējo summu 9 147 352 *euro*. Minētie grozījumi noteikumos Nr.1524 ļaus efektīvāk apgūt valsts atbalstam piešķirtos finanšu līdzekļus 2014.gadā. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecības produkcijas ražošanu, – aptuveni 1430 pretendentu un četras šķirnes lauksaimniecības dzīvnieku audzētāju organizācijas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – noteikumu projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu Latvijas Šķirnes dzīvnieku audzētāju savienība, Latvijas Gaļas liellopu audzētāju asociācija, Latvijas Zvērkopju asociācija, Savvaļas Dzīvnieku audzētāju asociācija, Lauksaimniecības pakalpojumu kooperatīvā sabiedrība „ABC PROJEKTS” (turpmāk – šķirnes dzīvnieku audzētāju organizācijas) un Latvijas Valsts agrārās ekonomikas institūts tika informēts, nosūtot noteikumu projektu uz to e-pasta adresēm. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Šķirnes dzīvnieku audzētāju organizācijas un Latvijas Valsts agrārās ekonomikas institūta priekšlikumi ir ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministra p.i. -

veselības ministrs G.Belēvičs

05.12.2014. 10:01

785

B.Ingiļāvičute

67027661, Biruta.Ingilavicute@zm.gov.lv